《寄郭麾使希武》
宋代·王称

青年建节似君稀，千骑辕门拥铁衣。万里独留孤剑在，三苗已见远人归。

西风暂及黄花醉，远檄时将白羽挥。却笑参军淹病久，未谐清论寸心违。

作者简介：眉州人，字季平。王赏子。累官承议郎知龙州。刻意史学，搜采北宋太祖至钦宗九朝事迹为《东都事略》，孝宗淳熙中洪迈修四朝国史时奏进，特授直秘阁。宁宗庆元间官至吏部郎中。又有《西夏事略》。